Document ID: 32013R1186

PROVEDBENA UREDBA KOMISIJE (EU) br. 1186/2013
оd 21. studenoga 2013.
o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Orkney Scottish Island Cheddar (ZOZP))
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
budući da:
(1)
Uredbom (EU) br. 1151/2012 stavljena je izvan snage i zamijenjena Uredba Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (2).
(2)
U skladu s člankom 6. stavkom 2. Uredbe (EZ) br. 510/2006, zahtjev Ujedinjene Kraljevine za upis naziva „Orkney Scottish Island Cheddar” u registar objavljen je u Službenom listu Europske unije (3).
(3)
Društva Dairy Australia, Dairy Companies Association of New Zealand te Consortium for Common Food Names podnijela su prigovor na taj upis u registar u skladu s člankom 7. stavkom 3. točkom (b) Uredbe (EZ) br. 510/2006. Ti se prigovori smatraju dopuštenima u skladu s člankom 7. stavkom 3. te Uredbe.
(4)
Tim se prigovorima posebno naglasilo da bi se registracijom predmetnog naziva ugrozila opstojnost naziva, trgovačke oznake ili proizvoda koji je već bio zakonito na tržištu najmanje pet godina prije datuma objave iz članka 6. stavka 2. te da je naziv predložen za registraciju generički.
(5)
Dopisom od 20. ožujka 2013. Komisija je pozvala zainteresirane strane da održe odgovarajuća savjetovanja.
(6)
Između Ujedinjene Kraljevine i stranaka koje su uložile prigovor sklopljen je sporazum u predviđenom roku od tri mjeseca te je o njemu Komisija obaviještena 8. srpnja 2013.
(7)
Iz prethodno spomenutih savjetovanja proizlazi da je za stranke koje su uložile prigovor sporan samo status riječi „Cheddar” u složenom nazivu „Orkney Scottish Island Cheddar”. Međutim, zaštita koju je zatražio proizvođač odnosi se isključivo na prethodno spomenut složeni naziv u cjelini. U skladu s člankom 13. stavkom 1. posljednjim podstavkom Uredbe (EU) br. 1151/2012, naziv „Cheddar” može se i dalje koristiti na području Unije, uz uvjet da su ispunjena načela i pravila koja se primjenjuju na temelju pravnog sustava Unije.
(8)
Naziv „Orkney Scottish Island Cheddar” stoga treba upisati u registar zaštićenih oznaka izvornosti i zaštićenih oznaka zemljopisnog podrijetla,
DONIJELA JE OVU UREDBU:
Članak 1.
Naziv iz Priloga ovoj Uredbi upisuje se u registar.
Neovisno o prvom stavku, naziv „Cheddar” može se i dalje koristiti na području Unije uz uvjet da su ispunjena načela i pravila koja se primjenjuju na temelju njezina pravnog sustava.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 21. studenoga 2013.

Labels: 3
17
18